Важна правна забележка

|

52008PC0835

Препоръка на Комисията Към Съвета за упълномощаване на Комисията да започне преговори от името на Общността за сключване на Споразумение за партньорство в областта на рибарството с Република Гвинея  /* COM/2008/0835 окончателен */

	[pic] | КОМИСИЯ НА ЕВРОПЕЙСКИТЕ ОБЩНОСТИ |Брюксел, 3.12.2008 годинаCOM(2008) 835 окончателенПРЕПОРЪКА НА КОМИСИЯТА КЪМ СЪВЕТАза упълномощаване на Комисията да започне преговори от името на Общността за сключване на Споразумение за партньорство в областта на рибарството с Република ГвинеяПРЕПОРЪКА НА КОМИСИЯТА КЪМ СЪВЕТАза упълномощаване на Комисията да започне преговори от името на Общността за сключване на Споразумение за партньорство в областта на рибарството с Република ГвинеяОБЯСНИТЕЛЕН МЕМОРАНДУМНа 28 март 1983 г. Общността и Република Гвинея сключиха Споразумение за риболов в крайбрежните води на Гвинея[1], чиито първи протокол[2], определящ възможностите за риболов и съответното финансово участие, влязъл в сила на 26 април 2004 г., е валиден до 31 декември 2008 година.Комисията предлага договаряне върху нов протокол, който да отговаря по-добре на действителните възможности и нужди на флотата на държавите-членки, в съответствие със заключенията на Съвета от 2004 година по отношение на Споразуменията за партньорство в областта на рибарството. Парафирането на нов протокол преди изтичането на срока на действие на сегашния би позволило да се осигури непрекъснатост на риболовните дейности.Освен това, а и също така с цел да се вземат предвид заключенията от заседанието на Съвета от 2004 година относно споразуменията за партньорство в областта на рибарството, е целесъобразно да се договори ново Споразумение за партньорство в областта на рибарството, което да замени настоящото споразумение за риболов с Република Гвинея.В тази връзка се отправя покана към Съвета да приеме указанията за водене на преговори, съдържащи се в приложението към настоящата препоръка.2. ПРЕПОРЪКАВ контекста на гореспоменатото Комисията препоръчва:-  Съветът да упълномощи Комисията да започне и да води преговори за сключване на Споразумение за партньорство в областта на рибарството с Република Гвинея,-  Комисията да води тези преговори в съответствие с разпоредбите на Договора за основаване на Европейската общност,-  Съветът да одобри указанията за водене на преговори, съдържащи се в приложението към настоящата препоръка.Съставено в Брюксел на […] година.За КомисиятаЧлен на КомисиятаПРИЛОЖЕНИЕУказания за водене на преговориЦелта на преговорите е сключване на Споразумение на партньорство в областта на рибарството между Общността и Република Гвинея, изхождайки от заключенията на Съвета от 15 юли 2004 година, основани на съобщение на Комисията от 23 декември 2002 година.С оглед осигуряване и укрепване на отговорно и устойчиво рибарство чрез въпросното споразумение за партньорство, по време на преговорите Комисията ще се ръководи от следните цели:-  определяне на възможностите за риболов за съдовете на Общността, вземайки предвид едновременно действително използваните от операторите възможности за риболов, съдържащи се в настоящия протокол, бъдещите перспективи в областта на риболовните дейности, състоянието на рибните ресурси и капацитета на Република Гвинея да прилага политика на устойчиво управление на рибните ресурси.-  вземане под внимание на най-добрите научни становища днес.-  укрепване на диалога по отрасловата политика с цел насърчаване воденето на отговорна политика в областта на рибарството, във връзка с целите за развитие на страната, в частност що се отнася до контрола и надзора на риболовните дейности, управлението на ресурсите и подобряването на санитарните условия за морските продукти.[1] Регламент (ЕИО) № 971/83 на Съвета от 28 март 1983 година — ОВ L 111/1, 27 април 1983 г.[2] Регламент (ЕО) № 830/2004 на Съвета от 26 април 2004 година относно подписването на протокол за определяне на възможностите за риболов и финансовото участие, предвидени в договора между Европейската икономическа общност и правителството на Република Гвинея за риболов в гвинейски крайбрежни води за периода от 1 януари 2004 година до 31 декември 2008 година — ОВ L 127/31, 29 април 2004 година.


				|

		52013DC0377

			Препоръка за ПРЕПОРЪКА НА СЪВЕТА относно националната програма за реформи на Швеция за 2013 г. и за представяне на становище на Съвета относно конвергентната програма на Швеция за периода 2012—2016 г. /* COM/2013/0377 final - 2013/ () */

Препоръка
за
ПРЕПОРЪКА
НА СЪВЕТА
относно
националната
програма за
реформи на
Швеция за 2013 г.
и за
представяне
на становище
на Съвета относно
конвергентната
програма на
Швеция за
периода 2012—2016 г.

СЪВЕТЪТ
НА
ЕВРОПЕЙСКИЯ
СЪЮЗ,
като
взе предвид
Договора за
функционирането
на Европейския
съюз, и
по-специално
член 121,
параграф 2 и
член 148,
параграф 4 от
него,
като
взе предвид
Регламент
(ЕО) № 1466/97 на
Съвета от 7
юли 1997 г. за
засилване на
надзора
върху състоянието
на бюджета и
на надзора и
координацията
на
икономическите
политики[1], и
по-специално
член 9,
параграф 2 от
него,
като
взе предвид
Регламент
(ЕС) № 1176/2011 на
Европейския
парламент и
на Съвета от 16
ноември 2011 г.
относно
предотвратяването
и коригирането
на
макроикономическите
дисбаланси[2], и
по-специално
член 6,
параграф 1 от
него,
като
взе предвид
препоръката
на Европейската
комисия[3],
като
взе предвид
резолюциите
на Европейския
парламент[4],
като
взе предвид
заключенията
на Европейския
съвет,
като
взе предвид
становището
на Комитета по
заетостта,
след
консултация
с
Икономическия
и финансов
комитет,
като
има предвид,
че:
(1)       На 26
март 2010 г.
Европейският
съвет
постигна съгласие
по
предложението
на Комисията
да се започне
изпълнението
на нова
стратегия за
растеж и
работни
места — стратегията
„Европа 2020“ — въз
основа на
засилена координация
на
икономическите
политики, която
стратегия ще
се
съсредоточи
върху ключовите
области, в
които е
необходимо
да се предприемат
действия за
повишаване
на потенциала
на Европа за
устойчив
растеж и конкурентоспособност.
(2)       На 13
юли 2010 г. въз
основа на
предложенията
на Комисията
Съветът прие
препоръка
относно общите
насоки за
икономическите
политики на
държавите
членки и на
Съюза (за
периода 2010—2014 г.), а
на 21 октомври 2010
г. прие
решение
относно
насоките за
политиките
на държавите
членки по
заетостта[5], като
заедно двата
акта
представляват
т. нар.
„интегрирани
насоки“.
Държавите
членки бяха
приканени да
се съобразят
с интегрираните
насоки при
провеждането
на националната
си
икономическа
политика и
политика по
заетостта.
(3)       На 29
юни 2012 г.
държавните и
правителствените
ръководители
взеха
решение
относно Пакт
за растеж и
работни
места, с
който се
предоставя
съгласувана
рамка за
действие на
равнището на
отделните
държави, ЕС и
еврозоната,
като се използват
всички
възможни
лостове,
инструменти
и политики.
Те взеха
решение
относно
действията,
които да
бъдат
предприети
на равнище
държави
членки, като
изразиха пълната
си
ангажираност
с
постигането
на целите на
стратегията
„Европа 2020“ и с
изпълнението
на
специфичните
за държавите
препоръки.
(4)       На 6
юли 2012 г.
Съветът прие
препоръка
относно националната
програма за
реформи на
Швеция за 2012 г.
и даде
становището
си относно
актуализираната
конвергентна
програма на Швеция
за периода
2011—2015 г.
(5)       На 28
ноември 2012 г.
Комисията
прие
годишния
обзор на
растежа[6], с
което
постави
началото на
европейския
семестър за 2013
г.      за
координация
на
икономическите
политики. Въз
основа на
Регламент
(ЕС) № 1176/2011
относно предотвратяването
и
коригирането
на макроикономическите
дисбаланси
Комисията
прие също на 28
ноември 2012 г.
Доклад за
механизма за
предупреждение[7], в
който беше
посочено, че
Швеция е една
от държавите
членки, за
които ще се
извърши задълбочен
преглед.
(6)       На 14
март 2013 г.
Европейският
съвет одобри
приоритетите
за
осигуряването
на финансова
стабилност,
бюджетна
консолидация
и действия за
стимулиране
на растежа.
Той подчерта
необходимостта
от
продължаване
на
диференцирана
бюджетна
консолидация,
благоприятстваща
растежа,
възстановяване
на нормалните
условия за
отпускане на
заеми в
икономиката,
насърчаване
на растежа и
конкурентоспособността,
справяне с
безработицата
и социалните
последици от
кризата и
модернизиране
на
публичната
администрация.
(7)       На 10
април 2013 г.
Комисията
публикува
резултатите от
задълбочения
преглед[8] за
Швеция,
извършен
съгласно
член 5 от Регламент
(ЕС) № 1176/2011
относно
предотвратяването
и коригирането
на
макроикономическите
дисбаланси.
Анализът на
Комисията
дава основание
да се
заключи, че в
Швеция са
налице макроикономически
дисбаланси,
които трябва
да бъдат
следени и за
които са
необходими
политически
действия.
По-специално
трайно
внимание
заслужават
макроикономическите
промени, що се
отнася до
дълга на
частния
сектор и
натиска за
намаляване
на
задлъжнялостта,
съчетани с продължаващата
неефективност
на жилищния
пазар.
Въпреки че
големият
излишък по
текущата
сметка не
поражда
рискове от
рода на големи
дефицити,
Комисията ще
продължи да наблюдава
промените в
текущата
сметка на Швеция.
(8)       На 19
април 2013 г.
Швеция
представи своята
конвергентна
програма за 2013
г., която обхваща
периода 2012—2016 г., и
своята
национална програма
за реформи за
2013 г. Двете
програми бяха
оценени
едновременно,
за да бъдат
отчетени
взаимовръзките
между тях.
(9)       Съгласно
извършената
в
съответствие
с Регламент
(ЕО) № 1466/97 оценка
на
конвергентната
програма
Съветът е на
мнение, че
макроикономическият
сценарий, въз
основа на
който са
изготвени
бюджетните
прогнози в
програмата, е
реалистичен
за 2013 г.
Правителството
предвижда
растеж на БВП
от 1,2 % и 2,2 % за
съответно 2013 г.
и 2014 г., докато
Комисията прогнозира
1,5 % и 2,5 %. Целта
на
бюджетната
стратегия,
очертана в
програмата, е
да се осигури
дългосрочна
устойчивост
на
публичните финанси,
като се
спазват
правилата на
шведската
бюджетна
рамка, включително
целта да се
постигне
излишък от
средно 1% от
БВП в нетното
финансиране
в консолидирания
държавен
бюджет по
време на целия
икономически
цикъл. Общото
бюджетно
салдо
премина от
малък
излишък в
размер на 0,2 % от
БВП през 2011 г. в
дефицит от 0,5 %
през 2012 г. В
програмата
се
потвърждава
предишната
средносрочна
бюджетна цел
(СБЦ) от -1,0 % от
БВП. СБЦ
съответства
на
изискванията
на Пакта за
стабилност и
растеж. В
програмата се
предвижда
структурното
салдо по
консолидирания
държавен
бюджет,
преизчислено
от Комисията,
да се подобри
от незначителен
дефицит в
размер около
0,4 % от БВП през 2012―2013
г. в излишък
през 2014 г. и след
това.
Следователно
СБЦ вероятно
ще бъде
постигната
през периода
на
програмата.
Според
информацията,
представена
в програмата,
темпът на
нарастване
на
държавните
разходи с
изключени
дискреционни
мерки по отношение
на приходите
ще надхвърли
съответния
референтен
темп на
растежа на
потенциалния
БВП през 2012 г. и 2013
г., но през 2014 г.
ще бъде по-нисък
от него. Дори
като се вземе
предвид
вероятността
от
допълнителни
експанзионистични
дискреционни
мерки през 2014 г.,
рисковете по
отношение на
бюджетните
цели са
ограничени.
Съгласно
програмата
се предвижда
съотношението
дълг/БВП, което
е под 60 % от
референтната
стойност на
БВП, да се
увеличи
временно до 42 %
от БВП през 2013
г., след което
през 2015 г. да
намалее
отново под 40 %
от БВП.
Прогнозата
на Комисията
е, че през 2014 г.
съотношението
дълг/БВП ще
спадне до 39 %.
(10)     Високата
задлъжнялост
на частния
сектор (235 % от
БВП през 2012 г.)
продължава
да
предизвиква
загриженост.
Дълговете на
домакинствата,
които се колебаят
около 80 % от
БВП или грубо
пресметнато
170 % от разполагаемите
доходи, се
стабилизираха
едва неотдавна
и е малко
вероятно да
спаднат в
близко
бъдеще
предвид продължаващото
нарастване
на кредитите
и бавната
ипотечна
амортизация.
Настоящото
данъчно
приспадане
на лихвите и
ниските постоянни
данъци върху
недвижимата
собственост
играят роля
за
„благоприятстването
на
задлъжнялостта“
в данъчното
облагане на
жилищата в
Швеция, което
допринася за
високите
равнища на
задлъжнялост.
Освен това
сравнително
голямата
разлика
между
пределните
ефективни
данъчни ставки
за дълг и за
собствен
капитал при
нови инвестиции
е
показателна
за трайното
благоприятстване
на дълговото
финансиране
на дружествата.
Швеция
наскоро
ограничи правото
на данъчно
приспадане
на лихви в
рамките на
група, но
липсва
всеобхватна
система за
коригиране
на
неравнопоставеността
на данъчното
облагане на
дълг и
собствен
капитал. Размерът
на
корпоративния
дълг остава
значителен и
съответства
на 149 % от БВП.
(11)     Въпреки
че шведският
жилищен
пазар е стабилен
през
последните
години, той
остава
потенциален
източник на
нестабилност.
По отношение на
предлагането
шведският
жилищен
пазар се
характеризира
с някои
недостатъци,
които могат
да
допринесат
за
повишаването
на цените на
жилищата и
възникването
на нежелателни
последици от
блокиране на
пазара.
Шведските
строителни
инвестиции
са само
половината
от тези на
другите
скандинавски
страни, както
по отношение
на БВП, така и
на населението.
Понастоящем
често са
необходими
няколко
години за
започването
на нов проект
поради
дългите
процедури на
общинско
равнище. Рационализирането
на тези
процедури ще
увеличи
гъвкавостта
на
предлагането
на жилища, ще
насърчи
конкуренцията
в строителния
сектор и ще
намали
разходите за
строителство.
Необходими
са
по-нататъшни
реформи на
системата за
определяне
на размера на
наемите, за да
се позволи на
пазарните
сили да
постигнат
оптимално
предлагане
на жилища под
наем на
справедлива
цена. Също
така е
вероятно преодоляването
на
недостатъците
на жилищния
пазар да
спомогне за
намаляването
на дълговете
на
домакинствата,
тъй като тези
въпроси са
свързани
помежду си.
(12)     В
Швеция
равнището на
безработица
при младите
хора, хората
с мигрантски
произход и тези
с ниска
квалификация
като цяло
остава значително
над това за
останалата
част от населението
в трудоспособна
възраст и над
средното за ЕС.
Швеция
предприе
голям брой
нови подходящи
мерки за
справяне с
този проблем.
Мерките,
целящи
включването
на хората с
мигрантски
произход в
пазара на
труда, вече
дават начални
резултати по
отношение на
понижаването
на равнището
на
безработица,
но са необходими
постоянни
усилия за
намаляване
на разминаването
между тях и
останалата
част от населението.
Все още не се
забелязват
ползите за
младите хора.
Въпреки това
редица обещаващи
мерки са
въведени или
предстои прилагането
им. Те
включват
подкрепа за
споразуменията
за начално
назначаване
на работа в контекста
на шведския
модел за
определяне
на заплатите
от напълно
независими
социални
партньори.
Усилията за
поощряване
на чиракуването
и другите
видове
професионално
обучение в
процеса на
работа също
така са
безспорно
целесъобразни,
но трябва да
бъдат по-амбициозни,
за да
постигнат
желаното
въздействие.
Има
основание да
се
продължава с
прегледа на
законодателство
за защита на
заетостта и
използването
на
предимствата
на гарантирането
на работа за
младите хора.
По-тясно
определените
мерки,
насочени към
тези, които
са в
най-голяма
нужда, следва
да се предпочитат
пред общите
субсидии.
Съгласно шведската
схема за
гарантиране
на заетост на
младежите,
които търсят
работа чрез
публичните
служби по
заетостта и
са
безработни повече
от 90 дена, се
предлагат
целеви услуги
с оглед
повишаването
на техните
шансове за
намиране на
работно
място и
възможности
за
образование.
Тази
гаранционна
схема обаче
изглежда не
толкова
ефективно
насочена към
младите хора,
които не са
ангажирани в
никаква
форма на
образование
или обучение
или не са
регистрирани
в публичните
служби по
заетостта. В
съответствие
с препоръката
за 2012 г. Швеция
е възложила
изготвянето
на преглед на
въздействието
на
намалената ставка
на ДДС за
ресторантите
и кетъринг
услугите
върху цените,
възнагражденията
и заетостта
на младите
хора, чийто
предварителни
резултати
следва да
бъдат
представени
през януари
2014 г., а
окончателните
заключения ―
през 2016 г. Този
преглед ще
бъде от значение
предвид
изразените
опасения
относно
ефективността
на разходите,
свързани с тази
мярка.
(13)     В
рамките на
европейския
семестър
Комисията
направи
цялостен
анализ на
икономическата
политика на
Швеция. Тя
извърши
оценка на
конвергентната
програма и
националната
програма за
реформи и
представи задълбочен
преглед. Тя
взе предвид
не само тяхното
значение за
провеждането
на устойчива
бюджетна и
социално-икономическа
политика в
Швеция, но и
тяхното
съответствие
с правилата и
насоките на
ЕС предвид на
необходимостта
от засилване
на
цялостното
икономическо
управление
на
Европейския
съюз чрез
принос на
равнище ЕС
към бъдещите
решения на
държавите
членки.
Препоръките
ѝ в рамките
на
европейския
семестър са
изразени в
препоръки 1―4
по-долу.
(14)     С
оглед на тази
оценка
Съветът
разгледа
конвергентната
програма на
Швеция, като
становището
му[9]
е изразено
по-специално
в препоръка 1
по-долу.
(15)     С
оглед на
задълбочения
преглед,
направен от
Комисията, и
тази оценка
Съветът
разгледа
националната
програма за
реформи и конвергентната
програма на
Швеция.
Неговите препоръки
по член 6 от
Регламент
(ЕС) № 1176/2011 относно
предотвратяването
и
коригирането
на макроикономическите
дисбаланси
са изразени в
препоръки 2 и 3
по-долу.
ПРЕПОРЪЧВА
на Швеция да
предприеме
следните
действия в
периода 2013—2014 г.:
1.           Да
прилага
мерките,
необходими
за провеждането
на бюджетна
политика,
благоприятстваща
растежа, и да
запази
стабилна
бюджетна
позиция, като
гарантира
съответствието
със
средносрочната
бюджетна цел
през периода
на
програмата.
2.           Да продължи
с мерките
против
рисковете,
свързани с
частния дълг,
чрез
намалено
„благоприятстването
на
задлъжнялостта“
в данъчното
облагане на
жилищата и
чрез
постепенното
премахване
на данъчното
приспадане
на лихвите по
ипотеки или/и
увеличаване
на данъка върху
недвижимата
собственост.
Да предприеме
по-нататъшни
мерки за
насърчаване
на предпазливото
отпускане на
заеми
посредством
поощряване
на
амортизацията
на ипотеки.
Да намали
допълнително
„благоприятстването
на
задлъжнялостта“
в
корпоративното
облагане.
3.           Да
подобри
ефикасността
на пазара на
жилища чрез
постепенното
премахване
на оставащите
елементи на
регулирани
наеми и укрепване
на
свободното
договаряне
между отделните
наематели и
наемодатели.
Да насърчи
нарастването
на
конкуренцията
в строителния
сектор и
направи
преглед на
процедурите
по планиране,
зониране и
одобряване с
цел увеличаване
на
прозрачността,
съкращаване
на срокове за
реализация
на проектите
и намаляване
на пречките
за навлизане
на пазара за
строителните
дружества.
4.           Да
увеличи
усилията за
по-голямо
включване в
пазара на
труда на нискоквалифицираните
млади хора и
хората с
мигрантски
произход с
по-активни и
целенасочени
мерки за
повишаване
на шансовете им
за намиране
на работа и
на търсенето
на работна
ръка от тези
групи. Да
положи
повече усилия
за
улесняване
на прехода от
училище към
работа,
включително
чрез
по-широкото използване
на обучение в
процеса на
работа, чиракуване
и други форми
на договори,
които
съчетават
заетостта и
образованието.
Да доразвие
схемата
„Гаранция за
младежта“, така
че да бъдат
обхванати
по-добре
младите хора,
които не са
включени във
форма на
образование
или обучение.
Да завърши,
като направи
съответните
заключения,
прегледа на
ефективността
на понастоящем
занижената
ставка на ДДС
за ресторантите
и кетъринг
услугите за
създаването
на работни
места.
Съставено
в Брюксел на […]
година.
                                                                       За
Съвета
                                                                       Председател
[1]               ОВ L 209, 2.8.1997 г.,
стр. 1.
[2]               ОВ L 306, 23.11.2011 г.,
стр. 25.
[3]               COM(2013) 377
окончателен.
[4]               P7_TA(2013)0052 и P7_TA(2013)0053.
[5]               Решение
2012/238/ЕС на Съвета
от 26 април 2012 г.
[6]               COM(2012) 750 окончателен.
[7]               COM(2012) 751 окончателен.
[8]               SWD (2013) хх
окончателен.
[9]               Съгласно
член 9,
параграф 2 от
Регламент (EО) № 1466/97
на Съвета.


title: 2013/99/ЕС: Препоръка на Комисията от 19 февруари 2013 година относно координиран план за контрол с цел да се установи разпространението на измамни практики при търговията с някои продукти

text:
               21.2.2013

               BG

               Официален вестник на Европейския съюз

               L 48/28

         ПРЕПОРЪКА НА КОМИСИЯТА
   от 19 февруари 2013 година
   относно координиран план за контрол с цел да се установи разпространението на измамни практики при търговията с някои продукти
   (2013/99/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 882/2004 на Европейския парламент и на Съвета от 29 април 2004 г. относно официалния контрол, провеждан с цел осигуряване на проверка на съответствието със законодателството в областта на фуражите и храните и правилата за опазване здравето на животните и хуманното отношение към животните (1), и по-специално член 53 от него,
   като има предвид, че:

               (1)

               С член 53 от Регламент (ЕО) № 882/2004 Комисията се упълномощава при необходимост да препоръча изпълнението на координирани планове, организирани инцидентно, по-специално с оглед на определянето на преобладаващите опасности във връзка с фуражите, храните или животните.

               (2)

               С Директива 2000/13/ЕО на Европейския парламент и на Съвета от 20 март 2000 г. за сближаване на законодателствата на държавите членки относно етикетирането, представянето и рекламата на храните (2) се установяват разпоредбите на Съюза, приложими по отношение на етикетирането на всички видове храни

               (3)

               Съгласно Директива 2000/13/ЕО етикетирането и използваните методи не следва да въвеждат в заблуда потребителя, по-специално по отношение на характеристиките на храната и в частност нейното естество и идентичност. Освен това при липса на конкретни разпоредби на Съюза или национални разпоредби търговското наименование следва да бъде обичайното наименование в държавата членка, в която се продава храната, или описанието на храната, което е достатъчно ясно, за да позволи на купувача да определи истинското ѝ естество.

               (4)

               Освен това всички съставки трябва да бъдат посочени върху етикета на предварително опакованата храна, предназначена за крайните потребители или за заведения за обществено хранене. По-специално, директно върху опаковките или прикрепените върху тях етикети на храните, съдържащи месо и предназначени за крайните потребители или за заведения за обществено хранене, трябва също така да са посочени животинските видове, от които е получено месото. В случай че дадена съставка се съдържа в наименованието на храната, нейното количество, изразено в проценти, трябва също да бъде посочено в списъка на съставките, за да се избегне въвеждането в заблуждение на потребителя по отношение на идентичността и състава на храната.

               (5)

               В Регламент (ЕО) № 853/2004 на Европейския парламент и на Съвета от 29 април 2004 г. относно определяне на специфични хигиенни правила за храните от животински произход (3) се предвиждат допълнителни изисквания по отношение на етикетирането, приложими спрямо определени храни. По-конкретно в него се предвижда, че върху опаковките на стоки, предназначени за доставка на краен потребител, съдържащи, наред с други съставки, мляно месо от еднокопитни животни, трябва да има текст, посочващ, че продуктът трябва да бъде сготвен преди консумация, ако и доколкото това се изисква от националните разпоредби в държавата членка, на чиято територия продуктът се пуска на пазара.

               (6)

               Съгласно разпоредбите на раздел III от приложение II към Регламент (ЕО) № 853/2004 е необходимо предприятията за хранителни продукти, които ръководят кланици, да изискват, получават, проверяват и действат съобразно информацията за хранителната верига по отношение на всички животни, които не са дивеч и се изпращат или са предназначени да бъдат изпратени в кланицата. Съответната информация за хранителната верига обхваща по-специално ветеринарномедицинските продукти, назначени на животните в рамките на определен период и със срок на прекъсване по-голям от нула, заедно с датите на назначаването и сроковете на прекъсване. С Регламент (ЕО) № 854/2004 на Европейския парламент и на Съвета от 29 април 2004 г. за определяне на специфичните правила за организирането на официален контрол върху продуктите от животински произход, предназначени за консумация от човека (4) се изисква, inter alia, официалният ветеринарен лекар да извършва одиторски и инспекционни задачи. По-конкретно, официалният ветеринарен лекар следва да провери и анализира съответната информация от документацията на стопанството на произход на животните, предназначени за клане, включително информацията за хранителната верига, и да вземе предвид документираните резултати от тази проверка и анализа при извършването на предкланичен и следкланичен преглед.

               (7)

               Вследствие на официалните проверки, проведени от декември 2012 г. насам в редица държави членки, Комисията бе уведомена, че някои предварително опаковани продукти съдържат конско месо, което не е обозначено в списъка на съставките, посочен директно върху опаковката или върху етикета, прикачен към нея. Вместо това наименованията на някои от тези храни и/или придружаващият ги списък на съставките въвеждат в заблуда, тъй като в тях е упоменато наличието единствено на говеждо месо.

               (8)

               В съответствие с член 17 от Регламент (ЕО) № 178/2002 на Европейския парламент и на Съвета от 28 януари 2002 г. за установяване на общите принципи и изисквания на законодателството в областта на храните, за създаване на Европейски орган за безопасност на храните и за определяне на процедури относно безопасността на храните (5) на всички етапи на производство, преработка и разпространение в рамките на контролираните от тях предприятия стопанските субекти в хранителната промишленост гарантират, че съответните храни отговарят на изискванията на законодателството в областта на храните, които се отнасят за тяхната дейност, и проверяват дали тези изисквания са спазени.

               (9)

               Конете са животински вид, който може да бъде отглеждан както за производството на храни, така и за други цели. Фенилбутазон е ветеринарно лекарство, чието използване е разрешено само за животни, които не се отглеждат за производството на храни, в съответствие с Регламент (ЕС) № 37/2010 на Комисията от 22 декември 2009 г. относно фармакологичноактивните субстанции и тяхната класификация по отношение на максимално допустимите стойности на остатъчните количества в храните от животински произход (6). Поради това коне, които не са отглеждани за производство на храни и са били третирани с фенилбутазон в някакъв момент от живота си, не могат да влизат в хранителната верига. Предвид измамите, свързани с необозначено върху етикета наличие на конско месо в някои хранителни продукти, е целесъобразно с превантивна цел да бъде установено дали коне, които не са отглеждани за производство на храни и са били третирани с фенилбутазон, са влезли в хранителната верига.

               (10)

               Поради това е необходимо Комисията да препоръча на държавите членки в продължение на един месец да изпълняват координиран план за контрол с цел да се установи разпространението на измамни практики при търговията с някои продукти. Този период може да бъде удължен с два месеца.

               (11)

               Препоръчаният план за контрол следва да се състои от две действия.

               (12)

               Първото от тях следва да включва подходящи проверки в търговската мрежа на дребно на храни, предназначени за крайните потребители или за заведения за обществено хранене и предлагани на пазара и/или етикетирани като съдържащи говеждо месо. Обхватът на тези проверки може да бъде разширен, така че да включва и други обекти (например хладилни складове). Целта на проверките е да се установи дали тези продукти съдържат конско месо, което не е правилно обозначено върху етикета, или — при храна, която не е предварително опакована, дали информацията за наличие на конско месо е на разположение на потребителя или на заведенията за обществено хранене. Тези проверки следва да се извършват върху представителна извадка.

               (13)

               Съществуват надеждни методи, които позволяват с достатъчна степен на точност да бъде открито наличието в пробата на протеини от недекларирани видове. Референтната лаборатория на Европейския съюз за животински протеини във фуражите може да предостави полезни съвети относно тези методи и тяхното използване. Компетентните органи следва да бъдат приканени да разчитат на съветите на посочената лаборатория по отношение на методите, които могат да бъдат използвани.

               (14)

               Второто действие следва да включва извършването на подходящи проверки в предприятията, обработващи конско месо, предназначено за консумация от човека, включително проверки на храни с произход от трети държави с цел откриване на остатъци от фенилбутазон. Тези проверки също следва да се извършват върху представителна извадка, като се вземат предвид данните за производството и вноса. Целесъобразно е в този случай да се имат предвид методите, предвидени в Решение 2002/657/ЕО на Комисията от 12 август 2002 година за прилагане на Директива 96/23/ЕО на Съвета по отношение изпълнението на аналитични методи и тълкуването на резултати (7).

               (15)

               Държавите членки следва редовно да съобщават резултатите от тези проверки на Комисията, за да бъдат оценени направените констатации и да се предприемат подходящи действия.

               (16)

               След като се консултира с Постоянния комитет по хранителната верига и здравето на животните,

         ПРИЕ НАСТОЯЩАТА ПРЕПОРЪКА:
   Държавите членки следва да приложат координиран план за контрол в съответствие с приложението към настоящата препоръка, състоящ се от следните действия:

               а)

               официални проверки на храни, предназначени за крайните потребители или за заведения за обществено хранене и предлагани на пазара и/или етикетирани като съдържащи говеждо месо; и

               б)

               официални проверки на конско месо, предназначено за консумация от човека, с цел откриване на остатъци от фенилбутазон.

      Съставено в Брюксел на 19 февруари 2013 година.

            За Комисията

         Tonio BORG

            Член на Комисията

      (1)  ОВ L 165, 30.4.2004 г., стр. 1.

      (2)  ОВ L 109, 6.5.2000 г., стр. 29.

      (3)  ОВ L 139, 30.4.2004 г., стр. 55.

      (4)  ОВ L 139, 30.4.2004 г., стр. 206.

      (5)  ОВ L 31, 1.2.2002 г., стр. 1.

      (6)  ОВ L 15, 20.1.2010 г., стр. 1.

      (7)  ОВ L 221, 17.8.2002 г., стр. 8.

      ПРИЛОЖЕНИЕ

         Координиран план за контрол с цел да се установи разпространението на измамни практики при търговията с някои продукти

      I.   ДЕЙСТВИЯ И ОБХВАТ НА КООРДИНИРАНИЯ ПЛАН ЗА КОНТРОЛ
      Координираният план за контрол следва да се състои от две действия:

         ДЕЙСТВИЕ 1:   Проверки на храните, предлагани на пазара и/или етикетирани като съдържащи говеждо месо

      А.   Продуктов обхват

                  1.

                  Храни, предлагани на пазара и/или етикетирани като съдържащи говеждо месо (напр. мляно месо, месни продукти и предварително обработено месо), попадащи в следните категории:

                              а)

                              предварително опакована храна, предназначена за крайните потребители или за заведения за обществено хранене, която е етикетирана като съдържаща говеждо месо;

                              б)

                              храна, която не е предварително опакована и се предлага за продажба на крайните потребители или на заведения за обществено хранене, и храна, опакована на мястото на продажба по искане на потребителя или предварително опакована за пряка продажба, която се предлага на пазара и/или е обозначена по друг начин като съдържаща говеждо месо.

                  2.

                  За целите на координирания план за контрол се прилага определението за „предварително опакована храна“, посочено в член 1, параграф 3, буква б) от Директива 2000/13/ЕО.

                  3.

                  За целите на координирания план за контрол се прилагат определенията за „мляно месо“, „предварително обработено месо“ и „месни продукти“, съдържащи се в точки 1.13, 1.15 и 7.1 от приложение I към Регламент (ЕО) № 853/2004.

            Б.   Цел

      Компетентните органи следва да извършват официални проверки, за да установят дали продуктите, посочени в точка А, съдържат конско месо, което не е правилно обозначено върху етикета, или — при храна, която не е предварително опакована, дали информацията за наличие на конско месо е на разположение на потребителите или на заведенията за обществено хранене в съответствие с разпоредбите на Съюза и, когато това е целесъобразно, с националните разпоредби.
      В.   Пунктове за вземане на проби и процедура

                  1.

                  Пробата следва да бъде представителна за съответните продукти и да обхваща различни видове продукти.

                  2.

                  Вземането на проби от продуктите следва да се извършва в търговските обекти за продажба на дребно (напр. супермаркети, по-малки магазини, месарници), като може да включва и други обекти (напр. хладилни складове).

            Г.   Брой на пробите и ред за тяхното вземане

      В таблицата по-долу е посочен ориентировъчният минимален препоръчителен брой на пробите, които да бъдат взети в посочения в раздел II срок. При възможност компетентните органи се приканват да вземат повече проби. Разпределението на пробите по държави членки е направено въз основа на данните за броя на населението, като минималният брой е 10 проби от съответните продукти за държава членка и за календарен месец, както е посочено в раздел II.

                  Храни, предлагани на пазара и/или етикетирани като съдържащи говеждо месо

                  Държава, в която се продават

                  Ориентировъчен препоръчителен брой проби на месец

                  Франция, Германия, Италия, Обединено кралство, Испания, Полша

                  150

                  Румъния, Нидерландия, Белгия, Гърция, Португалия, Чешка република, Унгария, Швеция, Австрия, България

                  100

                  Литва, Словакия, Дания, Ирландия, Финландия, Латвия

                  50

                  Словения, Естония, Кипър, Люксембург, Малта

                  10

            Д.   Методи

      За предпочитане е компетентните органи да използват метода(ите), препоръчан(и) от референтната лаборатория на Европейския съюз за животински протеини във фуражите и посочени на: http://eurl.craw.eu/en/164/legal-sources-and-sops.

         ДЕЙСТВИЕ 2:   Проверки на конско месо, предназначено за консумация от човека

      А.   Продуктов обхват

      Меса от животни от рода на конете, магаретата, мулетата или катърите, пресни, охладени или замразени, класифицирани под код в Комбинираната номенклатура 0205 и предназначени за консумация от човека.
      Б.   Цел

      Компетентните органи следва да извършват официални проверки за евентуално наличие на остатъци от фенилбутазон в продуктите, посочени в буква А.
      В.   Пунктове за вземане на проби и процедура

      Вземането на проби от продуктите следва да се извършва в предприятията, в които се обработват продуктите, посочени в точка А (напр. кланици, гранични инспекционни пунктове).
      Г.   Брой на пробите и ред за тяхното вземане

      Препоръчителният минимален брой проби, които трябва да бъдат взети в срока, предвиден в раздел II, следва да бъде една проба на всеки 50 тона от продуктите, посочени в точка А, като минималният брой е 5 проби за държава членка.
      Д.   Методи

      Компетентните органи следва да използват методи, валидирани съгласно Решение 2002/657/ЕО. Тези методи могат да бъдат намерени на уебсайта на референтната лаборатория на Европейския съюз за остатъците от ветеринарномедицински продукти и замърсителите в храните от животински произход (http://fis-vl.bund.de/Public/irc/fis-vl/Home/main) по отношение на остатъците, изброени в група А, точка 5 и група Б, точка 2, букви а), б) и д) от приложение I към Директива 96/23/ЕО на Съвета (1).
      II.   ПРОДЪЛЖИТЕЛНОСТ НА ПРОВЕЖДАНЕТО НА КООРДИНИРАНИЯ ПЛАН ЗА КОНТРОЛ
      Координираният план за контрол следва да се изпълнява в срок от един месец, считано от датата на приемането на настоящата препоръка, но не по-късно от 1 март 2013 г.
      III.   ДОКЛАДВАНЕ НА РЕЗУЛТАТИТЕ

                  1.

                  За всяка от дейностите, посочени в раздел I от настоящото приложение, компетентните органи следва да представят в обобщен вид следната информация:

                              а)

                              брой на взетите проби по категории продукти;

                              б)

                              метод(и), използван(и) за анализ, и вид на извършения анализ;

                              в)

                              брой положителни резултати;

                              г)

                              последващи проверки, извършени във връзка с положителни резултати при продуктите, посочени в действие 1, буква А, в случаите, в които е установено наличие на конско месо, надвишаващо 1 %;

                              д)

                              последващи проверки, извършени във връзка с положителни резултати при продуктите, посочени в действие 2, буква А;

                              е)

                              резултати от последващите проверки;

                              ж)

                              във връзка с положителните резултати при продуктите, посочени в действие 2, буква А — държавата, в която съответното животно е сертифицирано за клане.

                        Докладът следва да бъде предаден на Комисията в срок от 15 дни след изтичане на едномесечния период, предвиден в раздел II.
                  Докладът следва да бъде представен в съответствие с формата, указан от Комисията.

                  2.

                  Чрез системата за бързо предупреждение за храни и фуражи компетентните органи следва незабавно да докладват на Комисията за всички положителни резултати от официалните проверки, извършени във връзка с действия 1 и 2, посочени в раздел I.

                  3.

                  Освен това компетентните органи следва да докладват на Комисията за резултатите от всички проверки, извършени по тяхно искане от стопанските субекти в хранителната промишленост. Тази информация следва да бъде придружена от подробните данни, посочени в точка 1, и представена в съответствие с формата, указан от Комисията.

         (1)  ОВ L 125, 23.5.1996 г., стр. 10.


title: Препоръка на Съвета от 12 юли 2016 година относно националната програма за реформи на Словакия за 2016 г. и съдържаща становище на Съвета относно програмата за стабилност на Словакия за 2016 г.

text:
               18.8.2016

               BG

               Официален вестник на Европейския съюз

               C 299/61

         ПРЕПОРЪКА НА СЪВЕТА
   от 12 юли 2016 година
   относно националната програма за реформи на Словакия за 2016 г. и съдържаща становище на Съвета относно програмата за стабилност на Словакия за 2016 г.
   (2016/C 299/15)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 121, параграф 2 и член 148, параграф 4 от него,
   като взе предвид Регламент (ЕО) № 1466/97 на Съвета от 7 юли 1997 г. за засилване на надзора върху състоянието на бюджета и на надзора и координацията на икономическите политики (1), и по-специално член 5, параграф 2 от него,
   като взе предвид препоръката на Европейската комисия,
   като взе предвид резолюциите на Европейския парламент,
   като взе предвид заключенията на Европейския съвет,
   като взе предвид становището на Комитета по заетостта,
   като взе предвид становището на Икономическия и финансов комитет,
   като взе предвид становището на Комитета за социална закрила,
   като взе предвид становището на Комитета за икономическа политика,
   като има предвид, че:

               (1)

               На 26 ноември 2015 г. Комисията прие годишния обзор на растежа, с което постави началото на европейския семестър за координация на икономическите политики за 2016 г. Приоритетите на годишния обзор на растежа бяха одобрени от Европейския съвет на 17—18 март 2016 г. На 26 ноември 2015 г., въз основа на Регламент (ЕС) № 1176/2011 на Европейския парламент и на Съвета (2), Комисията прие Доклад за механизма за предупреждение, в който Словакия не беше посочена като една от държавите членки, за които ще се извърши задълбочен преглед. В същия ден Комисията прие и препоръка за препоръка на Съвета относно икономическата политика на еврозоната. Тази препоръка беше одобрена от Европейския съвет на 18—19 февруари 2016 г. и приета от Съвета на 8 март 2016 г. (3) Като държава, чиято парична единица е еврото, и с оглед на тясната взаимообвързаност между икономиките в икономическия и паричен съюз, Словакия следва да гарантира пълното и своевременно изпълнение на препоръката.

               (2)

               Докладът за Словакия за 2016 г. беше публикуван на 26 февруари 2016 г. В него бе оценен напредъкът на Словакия в изпълнението на специфичните за страната препоръки, приети от Съвета на 14 юли 2015 г., и напредъкът на Словакия по отношение на националните ѝ цели по стратегията „Европа 2020“.

               (3)

               На 29 април 2016 г. Словакия представи своята национална програма за реформи за 2016 г. и програмата си за стабилност за 2016 г. Двете програми бяха оценени едновременно, за да бъдат отчетени взаимовръзките между тях.

               (4)

               Съответните специфични за всяка държава препоръки бяха взети предвид при програмирането на европейските структурни и инвестиционни фондове за периода 2014—2020 г. Както е предвидено в член 23 от Регламент (ЕС) № 1303/2013 на Европейския парламент и на Съвета (4), когато това е необходимо за подпомагане на изпълнението на съответните препоръки на Съвета, Комисията може да поиска от дадена държава членка да преразгледа своето споразумение за партньорство и съответните програми и да предложи изменения в тях. Комисията предостави допълнителни подробности за начина, по който ще използва тази разпоредба, в насоките относно прилагането на мерките, обвързващи ефективността на европейските структурни и инвестиционни фондове с доброто икономическо управление.

               (5)

               Спрямо Словакия понастоящем се прилагат предпазните мерки на Пакта за стабилност и растеж. В своята програма за стабилност за 2016 г. правителството планира да подобри номиналното салдо до – 1,9 % от БВП през 2016 г. и допълнително постепенно до – 1,3 % от БВП през 2017 г. Според програмата за стабилност средносрочната бюджетна цел — структурен дефицит от 0,5 % от БВП — ще бъде постигната през 2019 г. Според програмата за стабилност съотношението държавен дълг/БВП се очаква да достигне 52,9 % през 2016 г. и да продължи да спада до 47,3 % от БВП през 2019 г. Макроикономическият сценарий, на който се основават тези бюджетни прогнози, е реалистичен. Въпреки това необходимите мерки в помощ на планираните цели за дефицита от 2017 г. нататък все още не са достатъчно конкретни. Въз основа на прогнозата на Комисията от пролетта на 2016 г. съществува риск Словакия да се отклони до известна степен от средносрочната бюджетна цел през 2016 г., като се предвижда страната да спази препоръчаната корекция през 2017 г., ако няма промени в политиките. Въз основа на своята оценка на програмата за стабилност и предвид прогнозата на Комисията от пролетта на 2016 г. Съветът е на мнение, че Словакия се очаква да спази като цяло разпоредбите на Пакта за стабилност и растеж. Независимо от това, ще са необходими допълнителни мерки за гарантиране на съответствие през 2016 г. За тази цел от ключово значение ще бъде отдавна отлаганoто приемане на задължителни тавани на разходите и изпълнението на програмата за повишаване на ефективността на публичните разходи, с извършването на планирани прегледи на разходите в определени области.

               (6)

               Дългосрочната устойчивост на публичните финанси на Словакия продължава да бъде предизвикателство. Това се дължи основно на очакваното нарастване на свързаните със застаряването на населението разходи за здравеопазване и пенсии. Очаква се увеличението на разходите на Словакия за пенсии до 2060 г. да бъде едно от най-високите в Съюза, поради застаряването на населението. Законоустановената пенсионна възраст в Словакия е сравнително ниска, което се дължи отчасти на фактори, свързани с продължителността на живота. Разходите за здравеопазване са основният двигател за нарастване на разходите, свързани със застаряването. Предвижда се публичните разходи за здравеопазване да нараснат значително в дългосрочен план, макар и да стартират от относително ниско равнище. Въпреки известно подобрение, здравните показатели в Словакия остават много ниски. За да повиши разходната ефективност в сектора на здравеопазването, правителството предприе мерки както относно болничните, така и относно извънболничните грижи. Продължават усилията за въвеждане на интегриран модел на здравни грижи. Успехът на тази реформа вероятно ще зависи от ангажираността на ключовите заинтересовани страни, интегрирането на здравните центрове и болниците и осигуряването на подходящи нива на персонал. Въпреки мерките за ограничаване на по-нататъшното задлъжняване на обществените болници, някои от тях все още са в лошо финансово състояние. Все още са налице трудности пред цялостното преодоляване на отрицателната разходна тенденция, като например преструктурирането на болничния капацитет, въвеждането на система за бъдещи плащания и увеличаване на конкуренцията при обществените поръчки в областта на здравното обслужване. Що се отнася до извънболничните грижи слабата направляваща роля на общопрактикуващите лекари отчасти се дължи на недостатъчното разделение на компетенциите между общопрактикуващите лекари и специалистите и благоприятства използването на по-скъпи специализирани грижи. По отношение на данъчното облагане правителствените мерки за борба с данъчните измами спомогнаха за по-ефективното събиране на данъци, по-специално в областта на данък добавена стойност (ДДС). Въпреки това несъответствието в приходите от ДДС остава високо, което е знак за продължаващо предизвикателство за осигуряване на съответствие. Засиленият фокус върху събирането на ДДС през последните години намали вниманието, отделяно на други важни области на данъчното облагане, например данъчното облагане на доходите. Освен това, съсредоточаването на вниманието върху проверките бе причина за недостатъчно развитие на другите роли на данъчната администрация, като например събирането на дължимите данъци. Това предполага, че има възможност за по-добро разпределение на ресурсите в рамките на системата за данъчно облагане. Все още не е разработена стратегия за определяне на цели за осигуряване на съответствието.

               (7)

               Въпреки положителните промени на пазара на труда, произтичащи от доброто икономическо възстановяване и неотдавнашните мерки на политиката, дългосрочната безработица продължава да бъде проблем. Процентът на дългосрочната безработица продължава да бъде един от най-високите в Съюза (7,6 % спрямо 4,3 % в Съюза като цяло през третото тримесечие на 2015 г.). Тя засяга в особено голяма степен маргинализираните роми, нискоквалифицираните работници и младите хора. Mерки за борба с безработицата бяха предприети в областта на професионалното образование и обучение, субсидираните работни места и консултациите за търсене на работа. Успешното изпълнение на повечето от тези реформи обаче ще зависи от капацитета на обществените служби по заетостта. Въпреки реорганизацията на Централната служба по труда и по-добрия достъп до обучение, все още са налице трудности при въвеждането на индивидуализирана подкрепа на дългосрочно безработните и уязвимите групи. Участието на ромите на пазара на труда в Словакия е много ниско, а напредъкът в увеличаването на заетостта им е бавен. Ниските нива на образование и умения и дискриминацията са фактори, влияещи върху слабото им участие на пазара на труда. Ниският дял на заетост сред жените в детеродна възраст е отражение на дългия родителски отпуск (до три години), липсата на детски заведения, особено за деца под тригодишна възраст, високите разходи за детските заведения и ограниченото използване на схеми за гъвкаво работно време. Освен това продължават да съществуват регионални различия — процентът на безработицата в Източна Словакия продължава да е два пъти по-висок от този в Братислава. По отношение на управлението на услугите за пазара на труда, мерките, предприети през последните месеци, не предвиждат специфичен подход за справяне със структурните предизвикателства на словашкия пазар на труда.

               (8)

               Образователната система не е достатъчно насочена към увеличаване на икономическия потенциал на Словакия. Образователните резултати са ниски в сравнение с международните стандарти и се влошиха допълнително. Това до голяма степен е свързано с незадоволителното образование на учителите и ниската привлекателност на учителската професия. Независимо от 4 %-ното увеличение на заплатите на учителите през 2016 г., ниското заплащане и недостатъчното практическо обучение са сред факторите, които правят професията непривлекателна за младите хора. Все още предстои да бъде приложено наскоро приетото законодателство за борба със сегрегацията, за да се постигнат положителни промени и да се увеличи участието на ромите в системата на общото образование, включително в предучилищното образование.

               (9)

               Публичната администрация все още не е достатъчно ефективна. Нейната фрагментирана и негъвкава организация води до липса на ефективна координация. Приемането на стратегията за управление на човешките ресурси през октомври 2015 г. е положителна стъпка. Все още обаче не е приет новият закон за държавната служба, който е необходима предпоставка за успешното прилагане на стратегията. Правителството предприе няколко мерки за борба с корупцията, но тяхното въздействие до момента е ограничено. По-специално, Словакия бележи слаби резултати по отношение на откриването на наказателни производства и съдебното преследване на случаи на корупция, включително на незаконните практики в областта на обществените поръчки. Бяха съкратени процедурите за издаване на разрешителни за строеж за мащабни инвестиционни и инфраструктурни проекти. Неконсолидираното управление, липсата на основан на факти проект на процедури за възлагане на обществени поръчки, ниският професионализъм, конфликтите на интереси, персонализираните тръжни спецификации и прекомерното използване на критерия за възлагане, основан на най-ниската цена, водят до ограничена конкуренция въз основа на качеството. Слабостите при възлагането на обществените поръчки постоянно се сочат като фактори, които засягат ефективното разпределение на публичните ресурси. Честите промени в законодателството и тежките административни процедури и изисквания имат отражение върху предприятията в Словакия. Високите административни и регулаторни бариери по отношение на някои професионални услуги и мрежовите индустрии, слабостите в някои области, като например изпълнението на договорните задължения и разрешаването на спорове за несъстоятелност, както и дългогодишната загриженост относно качеството на съдебната система вредят на бизнес средата и възпрепятстват инвестициите. Бяха предприети някои мерки за улесняване на стопанската дейност, като например създаването на Центъра за по-добро законотворчество през октомври 2015 г. и стартирането на Националния център за стопанска дейност в началото на 2016 г. Отложено обаче беше приемане на закона за малкия бизнес в рамките на стратегията за развитие на МСП.

               (10)

               В контекста на европейския семестър Комисията изготви цялостен анализ на икономическата политика на Словакия и го публикува в доклада за страната за 2016 г. Освен това Комисията направи оценка на програмата за стабилност, националната програма за реформи и последващите действия във връзка с препоръките, отправени към Словакия през предходните години. Комисията взе предвид не само тяхното значение за провеждането на устойчива бюджетна и социално-икономическа политика в Словакия, но и тяхното съответствие с правилата и насоките на ЕС предвид необходимостта от засилване на цялостното икономическо управление на Съюза чрез принос на ЕС към бъдещите решения на държавите членки. Препоръките в рамките на европейския семестър са отразени в препоръки 1 — 3 по-долу.

               (11)

               С оглед на тази оценка Съветът разгледа програмата за стабилност, като становището му (5) е изразено по-специално в препоръка 1 по-долу,

         ПРЕПОРЪЧВА на Словакия да предприеме следните действия през 2016 г. и 2017 г.:

               1.

               Да постигне годишна фискална корекция от 0,25 % от БВП за постигане на средносрочната бюджетна цел през 2016 г. и от 0,5 % от БВП през 2017 г. Да подобри разходната ефективност на системата на здравеопазването. Да предприеме мерки за подобряване на спазването на данъчното законодателство.

               2.

               Да подобри мерките за активиране на дългосрочно безработните и други групи в неравностойно положение, включително персонализирани услуги и целево обучение. Да улесни заетостта на жените, по-конкретно чрез разширяване на предлагането на достъпни, качествени грижи за децата. Да подобри образователните резултати като засили привлекателността на учителската професия и като увеличи участието на ромските деца в общото образование от ранна детска възраст.

               3.

               Да консолидира управлението в областта на обществените поръчки, да засили преминаването от конкуренция въз основа на цената към конкуренция въз основа на качеството и да подобри съдебното преследване на незаконните практики в областта на обществените поръчки. Да подобри прозрачността, качеството и ефективността на управлението на човешките ресурси в публичната администрация, по-специално чрез приемането на нов закон за държавния служител, и ефективността на съдебната система. Да приеме всеобхватен план за преодоляване на административните и регулаторните бариери пред предприятията.

      Съставено в Брюксел на 12 юли 2016 година.

            За Съвета

            Председател

         P. KAŽIMÍR

      (1)  ОВ L 209, 2.8.1997 г., стр. 1.

      (2)  Регламент (ЕС) № 1176/2011 на Европейския парламент и на Съвета от 16 ноември 2011 г. относно предотвратяването и коригирането на макроикономическите дисбаланси (ОВ L 306, 23.11.2011 г., стр. 25).

      (3)  ОВ C 96, 11.3.2016 г., стр. 1.

      (4)  Регламент (ЕС) № 1303/2013 на Европейския парламент и на Съвета от 17 декември 2013 година за определяне на общоприложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство, и за отмяна на Регламент (ЕО) № 1083/2006 на Съвета (ОВ L 347, 20.12.2013 г., стр. 320).

      (5)  Съгласно член 5, параграф 2 от Регламент (ЕО) № 1466/97.